《还山吟》
明代·王恭

我所思兮商颜之峰、首阳之岑。烟霞明灭澒洞不可极，但见迸泉飒飒飞雨愁深林。

中有玄猿叫月，鸣鹤在阴。采芝行歌不复听，食薇远引终难寻。

古来龙蠖皆有道，至人舒卷应无心。吾不能学蔡泽取卿相，又不能学季子多黄金。

耦耕忘世志何洁，楚狂歌凤讥已深。我欲还山发哀吟，天冥冥兮云阴沈。

白石兮粼粼，流泉兮涔涔。拂商羽兮弦素琴，山之灵兮来赏音。

彼聋俗之颠倒兮乐淫淫。骎骎吾将捐其袂、解其襟，脱苍龙之佩、荆玉之簪。

怅佳人于极浦，涕淋浪而沾襟。

作者简介：王恭（1343-？），字安仲，长乐沙堤人。家贫，少游江湖间，中年隐居七岩山，为樵夫20多年，自号“皆山樵者”。善诗文，与高木秉、陈亮等诸文士唱和，名重一时。诗人王 曾为他作《皆山樵者传》。明永乐二年（1404年），年届六十岁的王恭以儒士荐为翰林待诏，敕修《永乐大典》。永乐五年，《永乐大典》修成，王恭试诗高第，授翰林典籍。不久，辞官返里。王恭作诗，才思敏捷，下笔千言立就，诗风多凄婉，隐喻颇深。为闽中十才子之一，著有《白云樵集》四卷，《草泽狂歌》五卷及《风台清啸》等。